ai4bharat/Pralekha huggingface dataset:
குடியரசுத் துணைத் தலைவர் செயலகம்
வேத விஞ்ஞான் அலோக் புத்தகத்தை குடியரசுத் துணைத் தலைவர் பெற்றுக் கொண்டார்
குடியரசுத் துணைத் தலைவர் திரு. எம். வெங்கையா நாயுடு, ஆச்சாரிய அக்னிவரத் நைஸ்திக் இயற்றிய வேத விஞ்ஞான் அலோக்  என்னும் நூலை பெற்றுக் கொண்டார். இந்த நூல் 4 விரிவான பாகங்களாகப் பிரிக்கப்பட்டுள்ளது.
வேத விஞ்ஞான் அலோக் புத்தகம் வேதங்களின் உரைநடை வடிவத்தில் எழுதப்பட்டுள்ளது. வேத இலக்கியத்தில் பிராமன் பாடப் புத்தகங்கள் 2-வது இடத்தில் வைக்கப்பட்டுள்ளன. இந்தப் பாடப் புத்தகங்கள் பிராமண சமுதாயத்தினரால் மட்டுமே தொகுக்கப்பட்டுள்ளது. எனவே அவர்களது பெயர்கள் பிராமின்ஸ் என அழைக்கப்படுகின்றனர். அவர்களது மொழி மிகவும் கடினமானதாக கருதப்படும் வேத கால சமஸ்கிருதமாகும். வேதங்களின் அடிப்படையில் இவை எழுதப்பட்டுள்ளன. இதன் காரணமாக 4 வேதங்களும் வெவ்வேறு பிராமின்களை கொண்டுள்ளது.
(Visitor Counter : 130
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
"உள்நாட்டு உப்பு நீர் மீன் வளர்ப்பை ஊக்குவித்தல்" குறித்த கருத்தரங்கை மீன்வளத்துறை நடத்தியது
"உள்நாட்டு உப்பு நீர் மீன் வளர்ப்பை ஊக்குவித்தல்" குறித்த கருத்தரங்கை இந்திய அரசின் மீன்வளம், கால்நடை பராமரிப்பு மற்றும் பால்வளம் அமைச்சகத்தின் மீன்வளத்துறை 2021 நவம்பர் 5 அன்று நடத்தியது.
இந்திய சுதந்திரத்தின் 75-வது ஆண்டை குறிக்கும் வகையில் கொண்டாடப்பட்டு வரும் விடுதலையின் அமிர்த மகோற்சவத்தின் ஒரு பகுதியாக நடத்தப்பட்டுவரும் கருத்தரங்கு வரிசையில் இது எட்டாவது ஆகும். மத்திய மீன்வளத் துறையின் செயலாளர் திரு ஜதீந்திரநாத் ஸ்வைன் கருத்தரங்கிற்கு தலைமை வகித்தார்.
மத்திய மீன்வளத்துறை, மாநிலங்கள் மற்றும் யூனியன் பிரதேசங்களின் அதிகாரிகள், ஐசிஏஆர் மீன்வள நிறுவனங்கள், கால்நடை மற்றும் மீன்வள பல்கலைக்கழகங்கள் ஆகியவற்றை சேர்ந்த ஆசிரியர்கள், தொழில் முனைவோர், மீன் விவசாயிகள் மீன் பண்ணை உரிமையாளர்கள் மற்றும் மீன்வளத்துறையை சேர்ந்த இதர நபர்கள் இதில் கலந்து கொண்டனர்.
மீன்வள மேம்பாட்டு ஆணையர் திரு ஐ ஏ சித்திக்கியின் வரவேற்புரையுடன் தொடங்கிய கருத்தரங்கில் பேசிய திரு ஜதீந்திரநாத், மீன்வளத் துறையின் வளர்ச்சி குறித்தும் நாட்டில் கிடைக்கும் மீன் வளங்களை நீண்ட காலத்திற்கு பயன்படுத்துவது குறித்தும் பேசினார்.
உப்புநீர் பாதித்த பகுதிகளில் மீன் வளர்ப்பில் ஈடுபடுவது குறித்த முக்கியத்துவம் குறித்து பேசிய அவர், இப்பகுதிகளில் மீன் வளர்ப்புக்கு பிரதமரின் மத்சய சம்படா திட்டத்தின் கீழ் வழங்கப்படும் ஆதரவு குறித்து விளக்கினார். தொழில்நுட்பம், பயிற்சி மற்றும் திறன் வளர்த்தலின் ஆதரவோடு பயனில்லாத நிலத்தை வளம் கொழிக்கும் நிலமாக மாற்றலாம் என்று அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1769776
சுகாதாரம் மற்றும் குடும்ப நலத்துறை அமைச்சகம்
சுகாதாரத் துறையில் சிறந்து விளங்குவோருக்கான ஃபிக்கி விருது வழங்கும் விழாவில் மத்திய சுகாதாரம் மற்றும் குடும்ப நல இணை அமைச்சர் டாக்டர் பாரதி பிரவின் பவார் உரையாற்றினார்
சுகாதாரத் துறையில் சிறந்து விளங்குவோருக்கான ஃபிக்கி விருது வழங்கும் விழாவில் மத்திய சுகாதாரம் மற்றும் குடும்ப நல இணை அமைச்சர் டாக்டர் பாரதி பிரவின் பவார் நிர்மான் பவனில் இருந்து காணொலி மூலம் இன்று உரையாற்றினார்.
நிகழ்ச்சியில் கலந்து கொண்ட பிரமுகர்களுக்கு நன்றி தெரிவித்து தமது உரையைத் தொடங்கிய மத்திய அமைச்சர், கொவிட்-19 எதிர்வினையில் மத்திய, மாநில அரசுகள் மற்றும் அதிகாரமளிக்கப்பட்ட குழுக்களுடன் நெருங்கிப் பணியாற்றி சிறப்பாகப் பங்காற்றி வரும் தொழில் மற்றும் வர்த்தகச் சபைகளின் கூட்டமைப்பான ஃபிக்கிக்கு பாராட்டு தெரிவித்தார்.
"குறைந்த கட்டணத்திலான, அனைவரும் அணுகக்கூடிய, பாதுகாப்பான மற்றும் நவீன சுகாதாரச் சேவைகளை இந்தியா அடைய வேண்டும் என்ற பிரதமரின் கனவை நிறைவேற்றும் பெரிய பொறுப்பு நம்மிடம் உள்ளது," என்று அவர் கூறினார்.
மேலும் பேசிய அவர், "தொற்றுநோய் மற்றும் தொற்றா நோய்களைத் தடுப்பதற்கும், கட்டுப்படுத்துவதற்கும், ஒழிப்பதற்கும், தாய்-சேய் ஆரோக்கியத்தை மேம்படுத்துவதற்கும் பல்வேறு தேசிய அளவிலானத் திட்டங்களை இந்திய அரசு அறிமுகப்படுத்தியுள்ளது," என்றார்.
சுகாதாரச் சேவைகள் அனைவருக்கும் சென்றடைவதை இலக்காகக் கொண்டு செயல்பட்டு வரும் அரசு, உலகின் மிகப்பெரிய அரசு நிதியுதவி பெற்ற சுகாதாரத் திட்டமான ‘ஆயுஷ்மான் பாரத் இயக்கத்தை’ அறிமுகப்படுத்தியுள்ளது என்று அவர் கூறினார். இந்தத் திட்டம் டிஜிட்டல் சுகாதார இயக்கத்தை உள்ளடக்கியதாக விரிவுபடுத்தப்பட்டுள்ளது,
சுகாதார சுற்றுச்சூழல் அமைப்பின் பல்வேறு கூறுகளைத் தடையற்ற ஒருங்கிணைப்பு மற்றும் சிறந்த விளைவுகளுக்காக ஒரே தளத்தில் ஒன்றிணைப்பதை இது நோக்கமாகக் கொண்டுள்ளது என்று அமைச்சர் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1765126
நிதி அமைச்சகம்
அரசுப் பங்குகளின் ஏல விற்பனைக்கான பற்றிய அறிவிப்பு
அரசுப் பங்குகளை ஏல நடவடிக்கையின் மூலம் விற்பது குறித்த அறிவிப்பை இந்திய அரசு வெளியிட்டுள்ளது.
அதன் படி, '3.96 சதவீத அரசுப் பங்கு, 2022' ரூ 2,000 கோடிக்கு விலை அடிப்படையிலான ஏலத்தின் மூலம் விற்கப்படும். இது தவிர மேலும் சில பங்குகளும் விற்கப்படும்.
'5.15 சதவீத அரசுப் பங்கு, 2025' ரூ 11,000 கோடிக்கு விலை அடிப்படையிலான ஏலத்தின் மூலம் விற்கப்படும்.
'5.85 சதவீத அரசுப் பங்கு, 2030' ரூ 9,000 கோடிக்கு ஏலத்தின் மூலம் விற்கப்படும்.
'6.80 சதவீத அரசுப் பங்கு, 2060' ரூ 6,000 கோடிக்கு விலை அடிப்படையிலான ஏலத்தின் மூலம் விற்கப்படும்.
மும்பை கோட்டையில் உள்ள இந்திய ரிசர்வ் வங்கியின் அலுவலகத்தில் 2020 டிசம்பர் 24  அன்று இந்த ஏலங்கள் நடத்தப்படும்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://www.pib.gov.in/PressReleasePage.aspx?PRID=1681786
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
“100 பொலிவுறு நகரங்கள் - புதிய நகர்ப்புற இந்தியாவின் உண்மையான ஊக்குவிப்பு” - திரு ஹர்தீப் எஸ் பூரி
பொலிவுறு நகரங்கள் இயக்கத்தின் நடவடிக்கைகள் குறித்து மத்திய வீட்டுவசதி, நகர்ப்புற விவகாரம், பெட்ரோலியம் மற்றும் இயற்கை எரிவாயுத்துறை அமைச்சர் திரு ஹர்தீப் எஸ் பூரி, வீட்டுவசதி மற்றும் நகர்ப்புற வளர்ச்சித்துறை அமைச்சகத்தின் ஆலோசனைக் குழு உறுப்பினர்களைப் பாராட்டினார். நகர அளவில் செயல்படுத்தப்படும் இயக்கத்தின் அமலாக்கம் சிறப்பு வாகனங்கள் மூலம் மேற்கொள்ளப்படுவதாகவும் அவர் குறிப்பிட்டார். 100 பொலிவுறு நகரங்களின் புதுமையான அம்சங்கள் மூலம் இந்தியாவின் எதிர்கால நகர்ப்புறங்கள் குறித்த செயல்பாடுகள் அமையும் என்று அவர் கூறினார்.
சிறந்த உள்கட்டமைப்பு, தூய்மை மற்றும் நீடித்த சுற்றுச்சூழல், தரமான வாழ்க்கை முறை ஆகியவற்றை அளிக்கும் வகையில் பொலிவுறு நகரங்கள் இயக்கம் 2015 ஜூன் 25 அன்று தொடங்கப்பட்டது. 2 கட்ட போட்டிகள் மூலம் தேர்ந்தெடுக்கப்பட்ட 100 நகரங்களை பொலிவுறு நகரங்களாக மாற்றுவதற்கான பணிகள் திருப்தியளிக்கிறது.
சட்டம் மற்றும் நீதித்துறை அமைச்சகம்
பொது மற்றும் வணிக விஷயங்களில் பரஸ்பர சட்ட உதவிகளுக்காக இந்தியா- மொரோக்கோ நாடுகளுக்கிடையே ஒப்பந்தம் செய்து கொள்ள மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் கூடிய மத்திய அமைச்சரவை பொது மற்றும் வணிக விஷயங்களில் பரஸ்பர சட்ட உதவிகளை மேற்கொள்ள இந்தியா- மொரோக்கோ நாடுகளுக்கு இடையே ஒப்பந்தம் செய்து கொள்ள தனது ஒப்புதலை அளித்தது.
இதன் முக்கிய அம்சங்களாவன:
- நீதிமன்ற அழைப்புகளையும் இதர நீதிமன்ற ஆவணங்களையும் வழங்குவது அல்லது இவை தொடர்பான செயல்முறைகள்;
- பொதுவிஷயங்களில் சான்றுகளைப் பதிவு செய்வது;
- ஆவணங்கள், பதிவுகள் ஆகியவற்றை ஆய்வு செய்வது, அவற்றை அடையாளம் காண்பது மற்றும் நீதிமன்றத்தின் முன்வைப்பது;
- பொது விஷயங்களில் சான்றுகளை மேற்கொள்வதற்கான கோரிக்கை கடிதங்களை வழங்குவது; மற்றும்
- நடுவர் நீதிமன்றங்கள் வழங்கிய உத்தரவுகளை அங்கீகரித்து, செயல்படுத்துவது.
பயன்கள்: இரு நாடுகளைச் சேர்ந்த குடிமக்களுக்கும் இது பயனுள்ளதாக இருக்கும். பொது மற்றும் வணிக விஷயங்களில் நட்புறவு மற்றும் பயனுள்ள ஒத்துழைப்புக்கான உறவுகளை வலுப்படுத்த வேண்டும் என்ற இருநாடுகளின் விருப்பத்தை இது நிறைவேற்றுவதாக இருக்கும். அடிப்படையில் இந்த ஒப்பந்தத்தின் சாரமும் மொழியும் உணர்வும் இதுவே ஆகும். நீதிமன்ற அழைப்புகள், நீதித்துறை ஆவணங்கள், கோரிக்கை கடிதங்கள் மற்றும் நீதிமன்ற உத்தரவுகள், நடுவர் நீதிமன்ற தீர்ப்புகள் ஆகியவற்றை செயல்படுத்துவதாக இருக்கும்.
பின்னணி:
விடுதலைக்கு முந்தைய காலத்தில் இருந்தே இந்தியாவிற்கும் ஆப்பிரிக்க நாடுகளுக்கும் இடையே உறவுகள் இருந்து வந்தன. கடந்த பல ஆண்டுகளாகவே இந்தியாவிற்கு மொரோக்கோவிற்கும் இடையே இருதரப்பு உறவுகளும் நட்புறவும் நீடித்து வந்துள்ளன. அணிசேரா இயக்கத்தில் இந்த இரு நாடுகளுமே பங்கேற்றிருந்தன. மொரோக்கோ காலனியாதிக்கத்திலிருந்து விடுதலை பெறவும், மொரோக்கோவின் விடுதலை போராட்டத்திற்கும் ஐக்கிய நாடுகள் சபையில் இந்தியா ஆதரவு தெரிவித்து வந்துள்ளது. 1956 ஜூன் 20 அன்று இந்தியா மொரோக்கோவை அங்கீகரித்து 1957-ல் உறவுகளை ஏற்படுத்திக் கொண்டது. மொரோக்கோவுடன் பரஸ்பர ஒத்துழைப்பு தளத்தை அதிகரிக்க வேண்டியதன் அவசியத்தை இந்தியா உணர்ந்திருப்பதோடு, பொது மற்றும் வணிக விஷயங்களில் இரு நாடுகளுக்கும் இடையே ஒத்துழைப்பு அம்சங்களை விரிவுபடுத்த வேண்டியதன் முக்கியத்துவத்தையும் உணர்ந்துள்ளது.
சுகாதாரம் மற்றும் குடும்ப நலத்துறை அமைச்சகம்
தமிழ்நாடு உட்பட 9 மாநிலங்களின் 115 மாவட்டங்களில் கொவிட்-19 நிலைமையை மத்திய அரசு ஆய்வு செய்தது
கொவிட் நோயாளிகள் மற்றும் தொற்று அதிகரிப்பை வெளிப்படுத்திய ஆய்வு குறைந்த எண்ணிக்கையிலான பரிசோதனை மற்றும் தடுப்பூசி கவலையை ஏற்படுத்தியுள்ளது
தமிழ்நாடு, கேரளா, மேற்கு வங்கம், மகாராஷ்டிரா, அசாம், ஆந்திரப்பிரதேசம், இமாச்சலப்பிரதேசம், மிசோராம், அருணாச்சலப்பிரதேசம் ஆகிய 9 மாநிலங்களில் கொவிட்-19 நிலைமை குறித்த உயர்நிலை ஆய்வுக் கூட்டம் இன்று மத்திய சுகாதாரத்துறை செயலாளர் திரு.ராஜேஷ் பூஷன் தலைமையில் நடைபெற்றது. இந்த மாநிலங்களில் தினசரி புதிய கொவிட் நோயாளிகள் அல்லது நோய் தொற்று அதிகரிப்பு காணப்பட்டது. கொவிட்-19-ன் கண்காணிப்பு, கட்டுப்படுத்துதல், நிர்வாகம் ஆகியவற்றுக்கான பொது சுகாதார நடைமுறைகள் குறித்தும் ஆய்வு செய்யப்பட்டது. இந்தக் கூட்டத்தில் நித்தி ஆயோக்கின் உறுப்பினர்  டாக்டர் வினோத் பால் உள்ளிட்டோர் கலந்து கொண்டனர்.
கடந்த 1 மாதத்தில் இந்த மாநிலங்களில் கொவிட் நோயாளிகள் எண்ணிக்கை அதிகரிப்பு குறித்து டாக்டர் வினோத் பால் கவலை தெரிவித்தார். அதிகபட்ச தொற்று உள்ள பகுதிகளில் சோதனைகளை அதிகப்படுத்த வேண்டும். திருத்தி அமைக்கப்பட்ட கண்காணிப்பு உத்திகளின்படி கண்காணிப்பை அதிகரிக்க வேண்டும். கொவிட் தடுப்பூசி செலுத்துவதை விரைவுபடுத்த வேண்டும் என்று இந்த மாநிலங்களை அவர் வலியுறுத்தினார்.
கீழ்காணும் முக்கியமான கொவிட் கட்டுப்பாடு மற்றும் நிர்வாக உத்திகளை மத்திய சுகாதார செயலாளர் வலியுறுத்தினார்:
- அதிகபட்சமாக தொற்று விகிதம் உள்ள அனைத்து மாவட்டங்களும் ஆர்டிபிசிஆர் சோதனைகளை போதிய அளவு மேற்கொள்வது அவசியமாகும். இதில் ஏற்படும் தொய்வு இந்த மாவட்டங்களில் நிலைமையை மோசமாக்கக் கூடும்.
- வீட்டில் தனிமைப்படுத்திக் கொண்டிருப்போரை தீவிரமாகவும், கண்டிப்புடனும் கண்காணிப்பது அவசியம். இதன் மூலமே அவர்கள் மற்றவர்களுடன் கலக்காமலும் அண்டை அயலார், கிராமம் உள்ளிட்ட மக்கள் பகுதிகளில் தொற்றினை பரவச் செய்யாமலும் தடுக்க முடியும்.
- 2022 ஜூன் 9 அன்று வெளியிடப்பட்ட, திருத்தியமைக்கப்பட்ட கண்காணிப்பு உத்தியின்படி கண்காணிப்பை மேற்கொள்ள இந்த மாநிலங்கள் அறிவுறுத்தப்படுகின்றன. மிகக் கடுமையான மூச்சுத்திணறல், இன்ஃபுளூவன்சா போன்ற நோய் குறித்து மாவட்ட வாரியான அறிக்கையை தினசரி அடிப்படையில் அனுப்புமாறு மாநிலங்கள் அறிவுறுத்தப்படுகின்றன.
- தற்போது நடைமுறையில் உள்ள கட்டணமில்லாத 1,2 மற்றும் முன்னெச்சரிக்கை தவணை கொவிட்-19 தடுப்பூசி செலுத்துவதை விரைவுபடுத்துமாறு இந்த மாநிலங்கள் வலியுறுத்தப்பட்டுள்ளன. 2022 செப்டம்பர் 30 வரையிலான ‘கொவிட் தடுப்பூசி அமிர்தப் பெருவிழா’ திட்டத்தின் கீழ் 18 வயதுக்கு மேற்பட்டோருக்கான கட்டணமில்லா முன்னெச்சரிக்கை தடுப்பூசி டோஸ்கள் செலுத்துவதை தீவிரப்படுத்துமாறும் கேட்டுக் கொள்ளப்பட்டுள்ளன.
- கொவிட்-19 தொற்றுப் பரவலை கட்டுப்படுத்துவதற்கான நடவடிக்கைகளை பரவலாக்கி மக்களிடையே விழிப்புணர்வை ஏற்படுத்துமாறும் அறிவுறுத்தப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843015
நிதி அமைச்சகம்
கொவிட்-19 காரணமாக ஏற்பட்டுள்ள மந்தநிலையை சமாளிப்பதற்கான நிதி கொள்கைகள் உள்ளிட்ட நிதி அமைச்சகத்தின் அறிவிப்புகள்
மாநிலங்களவை உறுப்பினர்களின் கேள்விகளுக்கு எழுத்து மூலம் பதிலளித்த மத்திய நிதி மற்றும் பெருநிறுவன விவகாரங்கள் இணை அமைச்சர் திரு அனுராக் சிங் தாகூர், கீழ்கண்ட தகவல்களை தெரிவித்தார்:
கொவிட்-19 பெருந்தொற்று பொருளாதாரத்தின் மீது ஏற்படுத்தியுள்ள எதிர்மறை தாக்கத்தை குறைப்பதற்காக பல்வேறு நிதி நடவடிக்கைகளை அரசு செயல்படுத்தி வருகிறது.
தற்சார்பு இந்தியா தொகுப்பின் கீழ், மூத்தக் குடிமக்கள், விதவைகள், மாற்றுத் திறனாளிகள் மற்றும் பெண்களுக்கு நிதியுதவி, இலவச எரிவாயு, மகாத்மா காந்தி ஊரக வேலைவாய்ப்பு திட்டப் பயனாளிகளுக்கு ஊதிய உயர்வு, சுய உதவிக் குழுக்களுக்கு பிணையில்லா கடன் உள்ளிட்டவை இதில் அடங்கும்.
2020 செப்டம்பர் 7 வரை, சுமார் 42 கோடி ஏழை மக்கள் ரூ 68,820 கோடி நிதியுதவியை பிரதமரின் ஏழைகள் நல்வாழ்வு திட்டத்தின் கிழ் பெற்றுள்ளனர்.
பிரதமரின் ஜன் தன் திட்டத்தின் கீழ், வங்கிக் கணக்கு வைத்திருப்பவர்களுக்கு இலவச ரூபே அட்டை வழங்கப்பட்டுள்ளது. இதில் விபத்து காப்பீடாக ரூ 1 லட்சம் வழங்கப்பட்டு வந்தது. இது 2018 ஆகஸ்ட் 28 முதல் ரூ 2 லட்சமாக உயர்த்தப்பட்டுள்ளது.
சரக்கு மற்றும் சேவை வரியின் மூலம் வரும் வருமானம் குறைந்துள்ளதால் , கடன் வாங்க மாநிலங்களுக்கு வசதியளிக்கப்படுகிறது.
நேரடி வரி விவாத் சே விஸ்வாஸ் அமல் படுத்தப் பட்டதில் இருந்து 2020 செப்டம்பர் 8 வரை 35,074 வரி செலுத்துவோர் அதை பயன்படுத்திக் கொண்டுள்ளனர்.
(Visitor Counter : 168
குடியரசுத் தலைவர் செயலகம்
உச்சநீதிமன்றத்தின் தலைமை நீதிபதியாக பொறுப்பேற்றுக் கொண்டார் திரு நுதலபதி வெங்கட ரமணா
குடியரசுத் தலைவர் மாளிகையின் அசோகா மண்டபத்தில் இன்று  காலை 11 மணிக்கு நடைபெற்ற நிகழ்ச்சியில் இந்திய உச்ச நீதிமன்றத்தின் தலைமை நீதிபதியாக திரு. நுதலபதி வெங்கட ரமணா பொறுப்பேற்றுக் கொண்டார். அவருக்கு குடியரசுத் தலைவர் திரு ராம் நாத் கோவிந்த், பதவிப் பிரமாணம் செய்து வைத்தார்.
--------
(Visitor Counter : 149
திறன் மேம்பாடு மற்றும் தொழில் முனைவோர் அமைச்சகம்
தேசிய பயிற்சி திருவிழாவை அக்டோபர் 4 அன்று ஸ்கில் இந்தியா நடத்த உள்ளது
நாடு முழுவதும் உள்ள 400-க்கும் மேற்பட்ட இடங்களில் தேசிய பயிற்சி திருவிழாவை 2021 அக்டோபர் 4 அன்று பயிற்சி தலைமை இயக்குநரகம் மற்றும் தேசிய திறன் வளர்ச்சி கழகம் ஆகியவற்றின் ஆதரவோடு ஸ்கில் இந்தியா நடத்த உள்ளது.
5 முதல் 12-ம் வகுப்பு வரை படித்துள்ள மாணவர்கள், திறன் பயிற்சி சான்றிதழ் பெற்றுள்ளவர்கள், ஐடிஐ மாணவர்கள், பட்டயப் படிப்பு முடித்தவர்கள் மற்றும் பட்டதாரிகள் இந்த பயிற்சி திருவிழாவிற்கு விண்ணப்பிக்க தகுதியுடையவர்கள் ஆவார்கள். தங்களது சுயவிவர குறிப்பின் மூன்று நகல்கள், அனைத்து
மதிப்பெண் பட்டியல் மற்றும் சான்றிதழ்களின் மூன்று நகல்கள், ஆதார் அட்டை அல்லது ஓட்டுனர் உரிமத்தின் நகல், 3 பாஸ்போர்ட் அளவு புகைப்படங்கள் உள்ளிட்டவற்றை இந்நிகழ்ச்சியில் பங்கேற்போர் கொண்டு வர வேண்டும்.
பயிற்சி திருவிழா எங்கு நடக்கிறது உள்ளிட்ட விவரங்களை தெரிந்து கொள்ள https://dgt.gov.in/appmela/ என்ற இணைப்பை அணுகலாம்.
தொழில் பயிற்சியில் நாடு முழுவதும் அதிக பங்கேற்பை ஊக்கப்படுத்துவதற்காக பயிற்சி விதிகளில் குறிப்பிடத்தக்க சீர்திருத்தங்களை மத்திய திறன் வளர்ச்சி மற்றும் தொழில் முனைதல் அமைச்சகம் கொண்டு வந்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1760389
பாதுகாப்பு அமைச்சகம்
‘தர்ம கார்டியன்-2022’ கூட்டு ராணுவ பயிற்சிக்கு இந்தியா வந்தது ஜப்பான் தரைப்படை
‘தர்ம கார்டியன் - 2022’ என்ற பெயரில் இந்தியா மற்றும் ஜப்பான் ராணுவத்தினர் , கர்நாடகா மாநிலம் பெலகாவி என்ற இடத்தில் உள்ள வெளிநாட்டு பயிற்சி முனையத்தில் பிப்ரவரி 27ம் தேதி முதல் மார்ச் 10ம் தேதி வரை கூட்டு பயிற்சி மேற்கொள்கின்றனர். இந்த பயிற்சி இரு நாட்டு ராணுவத்தினர் இடையே கடந்த 2018ம் ஆண்டு முதல் ஆண்டுதோறும் நடக்கிறது. வெளிநாட்டு ராணுவத்தினருடன் மேற்கொள்ளப்படும் கூட்டு பயிற்சியில். ‘தர்ம கார்டியன்’ கூட்டு பயிற்சி முக்கியமானது. இதில் இரு நாடுகளும் சந்திக்கும் பாதுகாப்பு சவால்கள் அடங்கியுள்ளன. இந்த கூட்டு பயிற்சி காடுகள் மற்றும் நகர்ப்புற நிலப்பரப்புகளில் நடைபெறுகின்றன.
இந்திய ராணுவத்தின் 15வது பட்டாலியன் மராத்தா காலாட்படை மற்றும் ஜப்பான் பாதுகாப்பு படையின் 30வது படைப்பிரிவும் இந்தாண்டு கூட்டு பயிற்சியில் ஈடுபடுகின்றன. இந்த பயிற்சியில் இருதரப்பின் போர் அனுபவங்கள் பகிர்ந்து கொள்ளப்படும்.
தர்ம கார்டியன் பயிற்சியில், பங்கேற்க ஜப்பான் படையினர் இன்று பயிற்சி நடைபெறும் இடத்துக்கு வந்தனர். அவர்களுக்கு இந்திய ராணுவத்தினர் உற்சாக வரவேற்பு அளித்தனர்.
12 நாட்கள் நடைபெறும் கூட்டுப் பயிற்சியில் தீவிரவாத மறைவிடங்களில் தேடுதல் வேட்டை, போர்களத்தில் முதலுதவி, ஆயுதமில்லா போர் முறை, மிக நெருக்கமாக துப்பாக்கி சண்டை மேற்கொள்ளும் முறை போன்றவற்றில் பயிற்சிகள் மேற்கொள்ளப்படும். உலகளாவிய தீவிரவாதத்தை எதிர்த்து போராடுவதில் திறனை அதிகரிப்பது குறித்து இந்த கூட்டுப் பயிற்சியில் கவனம் செலுத்தப்படும். ‘தர்மா கார்டியன்’ கூட்டு பயிற்சி மூலம் இரு நாட்டு ராணுவ உறவுகள் மற்றும் ஒத்துழைப்பு மேம்படுத்தப்படும். இதன் மூலம் இந்தியா-ஜப்பான் இடையே இருதரப்பு உறவுகள் மேலும் வலுப்பெறும்.
சுரங்கங்கள் அமைச்சகம்
கனிம விதிகளில் செய்யப்பட்டுள்ள திருத்தம் அதிகம் பேர் கலந்து கொள்வதிலும், போட்டியிலும் கவனம் செலுத்துகிறது
கனிமங்கள்  விதிகள், 2015, மற்றும் கனிம  விதிகள், 2015, ஆகியவற்றில் திருத்தம் செய்து,
கனிமங்கள்  இரண்டாவது திருத்த விதிகள், 2021 மற்றும் கனிம  நான்காவது திருத்த விதிகள், 2021 ஆகியவற்றை கனிமங்கள் அமைச்சகம் முறையே அறிவித்துள்ளது.
மாநில அரசுகள், தொழில் அமைப்புகள், சுரங்கத் தொழிலாளர்கள், பிற பங்குதாரர்கள் மற்றும் பொது மக்களுடன் விரிவான ஆலோசனைக்குப் பிறகு திருத்த விதிகள் உருவாக்கப்பட்டுள்ளன.
அறிவியல் தரவுகளின் அடிப்படையில் அடையாளம் காணப்பட்ட கனிமங்களின் கலப்பு உரிமத்திற்கான ஏலத்தில் கலந்து கொள்ள விருப்பமுள்ள எந்தவொரு நபரும் பொருத்தமான தொகுதிகளை முன்மொழிய விதிகளில் செய்யப்பட்டுள்ள திருத்தம் உதவும்.
மாநில அரசால் அமைக்கப்பட்ட ஒரு குழு, அவ்வாறு முன்மொழியப்பட்ட தொகுதிகளின் கனிம வளத்தை மதிப்பீடு செய்து, ஏலத்திற்குரிய தொகுதியை பரிந்துரைக்கும். மேலும், ஒருவரால் முன்மொழியப்பட்ட தொகுதிகள் ஏலத்திற்கு அறிவிக்கப்பட்டால், அதற்கான ஏலப் பாதுகாப்புத் தொகையில் பாதியை மட்டுமே அவர் டெபாசிட் செய்வதற்கான ஊக்கத்தொகை வழங்கப்படும்.
இந்த திருத்தங்கள் ஏலத்தில் அதிக பங்கேற்பை ஊக்குவிப்பதோடு போட்டியையும் ஊக்குவிக்கும். ஏலத்தில் விட கூடுதல் தொகுதிகளை அடையாளம் காண மாநில அரசுகளுக்கு இது உதவும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1782112
விவசாயத்துறை அமைச்சகம்
வணிகம் செய்வதை எளிதாக்குவதற்கும் குறைந்தபட்ச அரசு மற்றும் அதிகபட்ச நிர்வாகத்தை வழங்குவதற்கும் ஒரு படியாக டிராக்டர் சோதனை வழிகாட்டுதல்களை அரசாங்கம் எளிதாக்குகிறது
தொழில் செய்வதை எளிதாக்குவதற்கும், நம்பிக்கை அடிப்படையிலான நிர்வாகத்தை ஊக்குவிப்பதற்கும் ஒரு முக்கிய நடவடிக்கையாக, செயல்திறன் மதிப்பீட்டிற்காக டிராக்டர்களை பரிசோதிக்கும் செயல்முறையை 28 ஆகஸ்ட் 2023 அன்று அரசாங்கம் எளிமைப்படுத்தியுள்ளது. டிராக்டர் உற்பத்தியாளர்கள் இப்போது சி.எம்.வி.ஆர் / உற்பத்தி உறுதிப்படுத்தல்  சான்றிதழ்கள் மற்றும் மானியத்தின் கீழ் சேர்க்க முன்மொழியப்பட்ட டிராக்டர் வேளாண்மை மற்றும் விவசாயிகள் நலத் துறையால் வழங்கப்பட்ட அளவுகோல் விவரக்குறிப்புகளுக்கு இணங்குவதாக நிறுவனத்தால் வழங்கப்படும் சுய அறிவிப்பு ஆகியவற்றின் அடிப்படையில் மானியத் திட்டத்தில் பங்கேற்க அனுமதிக்கப்படுவார்கள். அதே நேரத்தில், உற்பத்தியாளர் டிராக்டர் மாதிரி சோதனைகளுக்காக சமர்ப்பிக்கப்பட்டதை உறுதிப்படுத்த வேண்டும், மேலும் அது குறித்த சோதனை அறிக்கை 6 மாதங்களுக்குள் டிஏ & எஃப் டபிள்யூவிடம் சமர்ப்பிக்கப்பட வேண்டும். மானியத்தின் கீழ் வழங்கப்படும் டிராக்டருக்கு உற்பத்தியாளர்கள் குறைந்தபட்சம் மூன்று ஆண்டுகள் உத்தரவாதம் அளிக்க வேண்டும்.
டிராக்டர் செயல்திறன் சோதனை, செயல்திறன் சோதனை, பிரேக் செயல்திறன் சோதனை ஆகிய சோதனைகளுக்கு உட்பட வேண்டும்.
----
ANU/AD/PKV/KPG
(Visitor Counter : 60
உள்துறை அமைச்சகம்
தவாங்கில் அமைந்துள்ள 5.99 ஏக்கர் நிலப்பரப்பு உள்ள ஆயுதம் தாங்கிய எல்லைக் காவல்படையின் நிலத்தை அருணாச்சலப் பிரதேச அரசிற்கு மாற்றுவதற்கு மத்திய அமைச்சரவை ஒப்புதல் அளித்துள்ளது.
தவாங்கில் ஆயுதம் தாங்கிய எல்லைப்பாதுகாப்புப் படைக்கு சொந்தமான பெரு விழா மற்றும் பன்னோக்கு மைதானம் அமைக்க அருணாச்சலப் பிரதேச அரசிற்கு மாற்றுவதற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
தவாங்கில் அமைந்துள்ள ஆயுதம் தாங்கிய எல்லைப் பாதுகாப்புப் படை வளாகத்தில் உள்ள 5.99 ஏக்கர் நிலப்பரப்பை பெரு விழா மற்றும் பன்னோக்கு மைதானம் அமைப்பதற்கு சரியான இடம் என்று அருணாச்சலப் பிரதேச அரசு கண்டெடுத்துள்ளது. இதில் 4.73. ஏக்கரில் பார்க்கிங் வசதியும் 1.26 ஏக்கரில் வட்ட சாலையும் அமைக்க திட்டமிடப்பட்டு உள்ளது. அதனால், 5.99 ஏக்கர் நிலத்தை தங்களுக்கு மாற்றித் தருமாறு அருணாச்சலப் பிரதேச அரசு கோரிக்கை விடுத்துள்ளது.
2016 ஆம் ஆண்டு மார்ச் மாதம், இந்தய அரசு  “அருணாச்சலப் பிரதேசம், தவாங்கில் பார்க்கிங் வசதிகள் மற்றும் அணுகுச் சாலை கொண்ட பெரு-விழா மற்றும் பன்னோக்கு மைதானம் அமைத்தல்” என்ற திட்டத்திற்கு ஒப்புதல் அளித்துள்ளது. பல்வேறு சுற்றுலா விழாக்கள் உள்ளிட்ட நிகழ்ச்சிகள் நடத்த இந்த பன்னோக்கு மைதானம் உதவும்.
(Visitor Counter : 83
பிரதமர் அலுவலகம்
ஜென்மாஷ்டமியையொட்டி மக்களுக்கு பிரதமர் வாழ்த்து
ஜென்மாஷ்டமியையொட்டி பிரதமர் திரு நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
பிரதமர் டுவிட்டரில் கூறியிருப்பதாவது;
"நாட்டு மக்கள் அனைவருக்கும் மங்கலகரமான ஜென்மாஷ்டமியை முன்னிட்டு இனிய நல்வாழ்த்துக்கள். இந்த பக்தி மற்றும் உற்சாகத்திருவிழா அனைவரின் வாழ்விலும் மகிழ்ச்சியையும், செழிப்பையும், நல்ல அதிர்ஷ்டத்தையும் கொண்டு வரட்டும். ஜெய் ஸ்ரீ கிருஷ்ணா!"
நிதி அமைச்சகம்
மாநில அரசுகளுக்கு வரிப்பகிர்வின் முன் தவணையாக ரூ.47,541 கோடியை விடுவிக்க மத்திய நிதியமைச்சர் திருமதி. நிர்மலா சீதாராமன் ஒப்புதல்
ஜனவரி 2022-ல் மாநில அரசுகள் மொத்தம் ரூ.95,082 கோடியை பெற்றுள்ளன
வரிப்பகிர்வின் முன் தவணையாக மாநில அரசுகளுக்கு ரூ.47,541 கோடியை விடுவிக்க மத்திய நிதி மற்றும் பெரு நிறுவனங்கள் துறை அமைச்சர் திருமதி. நிர்மலா சீதாராமன் இன்று ஒப்புதல் அளித்துள்ளார். இது, ஜனவரி 2022 மாதத்திற்கு இன்று விடுவிக்கப்படும் வழக்கமான பகிர்வுக்கு கூடுதலாக வழங்கப்படுகிறது.
இதன் மூலம் மாநில அரசுகள் இதுவரை மொத்தம் ரூ.95,082 கோடியை பெற்றுள்ளன, அல்லது 2022 ஜனவரி மாதத்திற்குரிய வரவுகளை விட இருமடங்கு அதிகமாகும். மாநில வாரியான நிதி பகிர்வு பட்டியல் அறிவிக்கப்பட்டுள்ளது. இதன்படி தமிழ்நாட்டிற்கு ஜனவரி மாத தவணையாக 1939 கோடியே 19 லட்சம் ரூபாயும் முன் தவணையாக 1939 கோடியே 19 லட்சம் என மொத்தம் 3,878 கோடியே 38 லட்ச ரூபாய் வழங்கப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1791166
ரசாயனம் மற்றும் உரங்கள் அமைச்சகம்
தெலுங்கானா மாநிலத்திற்கு போதுமான அளவு யூரியா கிடைப்பது உறுதி செய்யப்படும்: திரு கவுடா
நடப்பு கரீஃப் பருவக் காலத்தின் போது, போதுமான அளவு உரங்கள் கிடைப்பது உறுதி செய்யப்பட்டுள்ளது என்றும், தமது அமைச்சகம் உரங்கள் வழங்கப்படுவதை, தொடர்ந்து கண்காணித்து வருவதாகவும், மத்திய இரசாயனங்கள், உரங்கள் துறை அமைச்சர் திரு டி வி சதானந்த கவுடா கூறியுள்ளார்.
தெலுங்கானாவிற்கு யூரியா கிடைப்பது தொடர்பாக தெலுங்கானா வேளாண் அமைச்சர் திரு சிங்கிரெட்டி நிரஞ்சன் ரெட்டி இன்று புதுதில்லியில் திரு.கவுடாவைச் சந்தித்தார் தெலுங்கானா மாநிலத்தில் நடப்பு கரீஃப் பருவத்தில் பயிரிடும் பரப்பு அதிகரித்துள்ளது; சென்ற ஆண்டைக் காட்டிலும் இந்த ஆண்டு கரீஃப் பருவ காலத்தில் யூரியா விற்பனை கணிசமாக அதிகரித்துள்ளது என்று திரு.ரெட்டி கூறினார். நடப்பு மாதத்தில் தெலுங்கானாவிற்கு யூரியா விரைவில் கிடைக்க வகை செய்யுமாறு அவர் கேட்டுக் கொண்டார்.
மாநிலத்திற்கு வழங்கப்படும் யூரியா குறித்து, உரங்கள் துறை, தொடர்ந்து கண்காணித்து வருகிறது என்று கூறிய திரு.கவுடா, இது தொடர்பாக வாராந்திர காணொளி மாநாடும் நடத்தப்படுவதாகவும் கூறினார் அதிகாரிகளுக்கிடையே தினசரி கலந்துரையாடலும் நடைபெறுகிறது என்றும் ஒவ்வொரு பிரச்சினை குறித்தும் உயர் முன்னுரிமை அளிக்கப்பட்டு தீர்வு காணப்பட்டு வருவதாகவும் கூறினார்.
ஏற்கனவே ஒப்புக்கொள்ளப்பட்ட திட்டத்தின் படி, மாநிலத்திற்கு யூரியா வழங்கப்படுவது உறுதிப்படுத்தப்பட்டு வருவதாகவும் இதற்கான தேவையான உத்தரவுகள் ஏற்கனவே பிறப்பிக்கப்பட்டு விட்டதாகவும் திட்டம் தொடர்ந்து நெருக்கமாக கண்காணிக்கப்பட்டு வருவதாகவும் அமைச்சர் கூறினார்
(Visitor Counter : 131
உள்நாட்டு விமானப் போக்குவரத்து அமைச்சகம்
இந்தியாவில் புதிதாக 8 பறக்கும் விமான பயிற்சி மையங்கள்
இந்திய விமான நிலையங்கள் ஆணையகத்தின் தாராளமயமாக்கப்பட்ட பறக்கும் பயிற்சி நிறுவன கொள்கையின் கீழ் இந்தியாவில் புதிதாக 8 பறக்கும் விமான பயிற்சி மையங்கள் உருவாக்கப்பட உள்ளன. பெலாகவி, ஜல்காவோன், கலபுரகி, கஜுராஹோ மற்றும் லீலாபாரியில் இந்த பயிற்சி மையங்கள் அமைக்கப்படவுள்ளன.
இந்தியாவை சர்வதேச பறக்கும் பயிற்சி முனையமாக உருவாக்கவும், இந்திய வீரர்கள் வெளிநாட்டு மையங்களில் பயிற்சி மேற்கொள்வதைத் தடுக்கவும் இந்த எட்டு மையங்கள் நிறுவப்படுகின்றன . மேலும் இந்தியாவின் அண்டை நாடுகளைச் சேர்ந்த வீரர்களின் பயிற்சி தேவையை பூர்த்தி செய்யும் வகையிலும் இந்த மையங்கள் வடிவமைக்கப்படும்.
கொவிட்-19 பெருந்தொற்றின் இரண்டாவது அலையின்போதும் இதற்கான ஏல நடைமுறையை இந்திய விமான நிலையங்கள் ஆணையகம் வெற்றிகரமாக நிறைவு செய்துள்ளது.
வானிலை மாற்றங்கள் மற்றும் பொது/ராணுவ விமான போக்குவரத்தால் இந்த 5 விமான நிலையங்களில் குறைந்த அளவிலான இடர்பாடுகளே ஏற்படுவதால் பறக்கும் விமான பயிற்சி மையங்களை இங்கு ஏற்படுத்த முடிவு செய்யப்பட்டது. தற்சார்பு இந்தியா திட்டத்தின் கீழ் இந்தியாவின் பறக்கும் பயிற்சித் துறை, தன்னிறைவை அடைவதற்கு இந்த முன்முயற்சி உதவிகரமாக இருக்கும்.
இதற்கான ஏல விண்ணப்பங்கள் கடந்த ஆண்டு நவம்பர் மாதம் தொடங்கியது. ஏலத்தில் வெற்றி பெற்ற ஏசியா-பசிபிக், ஜெட்செர்வ், ரெட்பெர்ட், சம்வார்தனே, ஸ்கைநெக்ஸ் ஆகியவற்றிற்கு மே 31-ஆம் தேதி தேர்வு கடிதங்கள் அனுப்பப்பட்டன. விமான பாதுகாப்பு அம்சங்கள், கட்டுப்பாட்டு இயக்க முறைகள், மனிதர்களால் இயக்கப்படும் விமானங்களில் பைலட்டுகளுக்கு பயிற்சி அளிப்பதில் அனுபவம், உபகரணங்கள், பயிற்சியாளர்களின் இருப்பு போன்றவற்றின் அடிப்படையில் ஏலதாரர்களுக்கு முன்னுரிமை வழங்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1723828
சமூக நிதி மற்றும் அதிகாரமளித்தல் அமைச்சகம்
வறுமைக் கோட்டிற்கு கீழே வசிக்கும் இதர பிற்படுத்தப்பட்ட வகுப்பினர்
நாட்டில் வறுமைக் கோட்டிற்கு கீழே வசிக்கும் இதர பிற்படுத்தப்பட்ட வகுப்பினர்  பற்றிய ஆய்வு / கணக்கெடுப்பு எதுவும் அரசால் நடத்தப்படவில்லை.
எனினும் இதர பிற்படுத்தப்பட்ட வகுப்பினரின் நலனுக்காக அரசு பல்வேறு திட்டங்களை செயல்படுத்தி வருவதாக மத்திய சமூக நீதி மற்றும் அதிகாரமளித்தல் துறை அமைச்சர் டாக்டர் வீரேந்திர குமார் மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
இதன்படி இதர பிற்படுத்தப்பட்ட மாணவர்களுக்கு ப்ரீ மெட்ரிக் கல்வி உதவித் தொகை, ரூ.201.57 கோடி அளவிற்கும், போஸ்ட் மெட்ரிக் கல்வி உதவித் தொகை ரூ.1294.32 கோடி அளவிற்கும், வெளிநாட்டில் படிக்க விரும்பும் ஓபிசி/ஈபிசி வகுப்பினருக்கு வட்டிச் சலுகையுடன் கூடிய டாக்டர் அம்பேத்கர் கல்வி கடன் திட்டம் மூலம் ரூ.26.09 கோடி அளவிற்கு கடனுதவி வழங்கப்பட்டிருப்பதாகவும் அமைச்சர் தமது பதிலில் குறிப்பிட்டுள்ளார்.
மேலும் விவரங்களுக்கு ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1784228